# การเริ่มต้นปฏิบัติงาน

- ป้องกัน‌ไม่ให้‌เครื่องมือวัด‌ได้รับ‌ความชื้น‌และ‌โดน‌แสงแดดส่อง‌โดยตรง

- อย่าให้เครื่องมือวัดได้รับอุณหภูมิที่สูงมาก หรือรับอุณหภูมิที่เปลี่ยนแปลงมาก ต. ย. เช่น อย่าปล่อยเครื่องไว้ในรถยนต์เป็นเวลานาน หากเกิดความผันผวนของอุณหภูมิสูงขึ้น ปล่อยให้เครื่องมือวัดปรับอุณหภูมิก่อนและตรวจสอบความแม่นยำก่อนดำเนินการต่อ ดู การตรวจสอบความแม่นยำของเครื่องมือวัด
  อุณหภูมิที่สูงมากหรืออุณหภูมิที่เปลี่ยนแปลงมากอาจส่งผลต่อความแม่นยำของเครื่องมือวัด

- หลีกเลี่ยงอย่าให้เครื่องมือวัดตกหล่นหรือถูกกระทบอย่างรุนแรง เมื่อเครื่องมือวัดถูกกระทบจากภายนอกอย่างแรง ขอแนะนำให้ทำการตรวจสอบความแม่นยำทุกครั้งก่อนนำมาใช้งานต่อ ดู การตรวจสอบความแม่นยำของเครื่องมือวัด

- ปิดเครื่องมือวัดเมื่อขนย้าย เมื่อ‌ปิด‌สวิทช์ ชุด‌ทำ‌ระดับ‌จะ‌ถูก‌ล็อค ถ้าไม่เช่นนั้น‌การ‌เคลื่อนไหว‌อย่าง‌รุนแรง‌อาจ‌ทำให้‌ชุด‌ทำ‌ระดับ‌เสียหาย‌ได้

## การเปิด-ปิดเครื่อง

เมื่อต้องการเปิดสวิทช์ เครื่องมือวัด ให้ดันสวิทช์เปิด-ปิด (2) ไปที่ตำแหน่ง " On" (สำหรับการทำงานโดยที่แป้นล็อกอยู่) หรือไปที่ตำแหน่ง " On" (สำหรับการทำงานด้วยการทำระดับอัตโนมัติ) ไฟแสดงสถานะ (7) จะสว่างขึ้น ทันทีที่เปิดสวิทช์ เครื่องมือวัดจะปล่อยลำแสงเลเซอร์ออกจากช่องทางออก (1)

- อย่า‌ส่อง‌ลำแสง‌เลเซอร์‌ไปยัง‌คน‌หรือ‌สัตว์ และอย่า‌จ้องมอง‌ลำแสง‌เลเซอร์‌แม้‌จะอยู่‌ใน‌ระยะ‌ไกล

เมื่อต้องการปิดสวิทช์เครื่องมือวัด ให้เลื่อนสวิทช์เปิด-ปิด (2) ไปที่ตำแหน่ง "Off" ไฟแสดงสถานะ (7) จะดับลง เมื่อ‌ปิดสวิทช์ชุด‌ลูกดิ่ง‌จะ‌ถูก‌ล็อค

- อย่าวางเครื่องมือวัดที่เปิดสวิทช์ทิ้งไว้โดยไม่มีผู้ดูแล และให้ปิดสวิทช์เครื่องมือวัดเมื่อเลิกใช้งาน คนอื่นอาจตาพร่าจากแสงเลเซอร์ได้

หากเครื่องมีอุณหภูมิเกินกว่าอุณหภูมิใช้งานสูงสุดที่อนุญาตคือ 50 °C เครื่องจะปิดสวิทช์ ทั้งนี้เพื่อปกป้องเลเซอร์ไดโอด เมื่อเครื่องมือวัดเย็นลงแล้ว เครื่องพร้อมจะทำงาน ให้เปิดสวิทช์เครื่องอีกครั้งได้

## การปิดอัตโนมัติ

หากไม่มีการกดปุ่มใดๆ บนเครื่องมือวัดนานประมาณ 120 นาที เครื่องมือวัดจะปิดสวิทช์โดยอัตโนมัติเพื่อประหยัดแบตเตอรี่

เมื่อต้องการเปิดสวิทช์เครื่องมือวัดหลังการปิดสวิทช์โดยอัตโนมัติ ให้ดันสวิทช์เปิด-ปิด (2) ไปที่ตำแหน่ง "Off" และจากนั้นจึงเปิดสวิทช์เครื่องมือวัดอีกครั้งหนึ่ง หรือให้กดปุ่มการทำงานตามแนวตั้ง (5) หรือปุ่มการทำงานตามแนวนอน (6)

เมื่อต้องการยกเลิกการปิดสวิทช์โดยอัตโนมัติ ให้กดปุ่มการทำงานตามแนวนอน (6) นานอย่างน้อยที่สุด 3 วินาที เพื่อยืนยันการยกเลิกการปิดอัตโนมัติ เส้นแสงเลเซอร์จะกะพริบสั้นๆ

หมายเหตุ: หากอุณหภูมิใช้งานสูงกว่า 45 °C จะไม่สามารถยกเลิกการปิดอัตโนมัติ

เมื่อต้องการเรียกใช้งานการปิดสวิทช์โดยอัตโนมัติ ให้ปิดสวิทช์เครื่องมือวัดและเปิดสวิทช์อีกครั้ง