# Skúška presnosti meracieho prístroja

##

Najväčší vplyv na presnosť merania má teplota okolia. Najmä rozdiely teploty prechádzajúce od zeme smerom hore môžu spôsobovať vychýlenie laserového lúča.

Aby sa minimalizovali tepelné vplyvy tepla stúpajúceho od zeme, odporúčame používať merací prístroj na statíve. Okrem toho umiestnite podľa možnosti merací prístroj do stredu pracovnej plochy.

Okrem vonkajších vplyvov môžu k odchýlkam viesť aj vplyvy špecifické pre daný prístroj (ako sú napríklad pády alebo prudké nárazy). Preto pred začiatkom každej práce skontrolujte presnosť nivelácie.

Preskúšajte najprv presnosť výšky a presnosť nivelácie vodorovnej laserovej čiary a potom presnosť nivelácie zvislej laserovej čiary.

Ak by merací prístroj pri jednej z uvedených skúšok prekračoval maximálnu povolenú odchýlku, dajte ho opraviť v autorizovanom servise firmy Bosch.

##

Na túto kontrolu budete potrebovať voľnú meraciu trasu 5 m na pevnom podklade medzi dvoma stenami A a B.

- Namontujte merací prístroj blízko steny A na držiak alebo na statív, alebo ho postavte na pevný a rovný podklad. Zapnite merací prístroj v prevádzke s nivelačnou automatikou a zvoľte režim krížových línií.

- Nasmerujte laser na blízku stenu A a nechajte merací prístroj, aby sa niveloval. Označte si stred laserového bodu na mieste, kde sa na stene prekrížia laserové čiary (bod Ⅰ).

- Otočte merací prístroj o 180°, nechajte ho, aby sa niveloval a označte bod prekríženia laserových čiar na protiľahlej stene B (bod II).

- Umiestnite merací prístroj – bez otočenia – v blízkosti steny B, zapnite ho a nechajte ho, aby sa niveloval.

- Vyrovnajte merací prístroj vo výške tak (pomocou statívu alebo podložkami), bod prekríženia laserových čiar presne trafil na predtým označený bod II na stene B.

- Otočte merací prístroj o 180° bez toho, aby ste zmenili výšku. Nastavte ho na stenu A tak, aby zvislá laserová čiara prebiehala cez označený bod I. Nechajte merací prístroj, aby sa niveloval a označte bod prekríženia laserových čiar na stene A (bod Ⅲ).

- Rozdiel d medzi obidvomi označenými bodmi Ⅰ a Ⅲ na stene A je skutočná výšková odchýlka meracieho prístroja.

Na dráhe merania 2 × 5 m = 10 m je maximálna prípustná odchýlka:
10 m × ±0,3 mm/m = ±3 mm. Rozdiel d medzi bodmi Ⅰ a Ⅲ smie teda byť maximálne 3 mm.

##

Na kontrolu potrebujete voľnú plochu približne 5 × 5 m.

- Namontujte merací prístroj do stredu medzi steny A a B na držiak, resp. na nejaký statív, alebo ho postavte na pevný a rovný podklad. Zapnite merací prístroj v prevádzke s nivelačnou automatikou a zvoľte horizontálny režim. Nechajte merací prístroj dokončiť niveláciu.

- Označte vo vzdialenosti 2,5 m od meracieho prístroja na oboch stenách stred laserovej čiary (bod Ⅰ na stene A a bod Ⅱ na stene B).

- Postavte merací prístroj otočený o 180° vo vzdialenosti 5 m a nechajte ho dokončiť niveláciu.

- Vyrovnajte merací prístroj na výšku tak (pomocou statívu alebo prípadne podložiek), aby stred laserovej čiary zasahoval presne vopred označený bod Ⅱ na stene B.

- Označte na stene A stred laserovej čiary ako bod Ⅲ (zvislo nad, resp. pod bodom Ⅰ).

- Rozdiel d medzi obidvomi označenými bodmi Ⅰ a Ⅲ na stene A je skutočná odchýlka meracieho prístroja od horizontály.

Na dráhe merania 2 × 5 m = 10 m dosahuje maximálna prípustná odchýlka:
10 m × ±0,3 mm/m = ±3 mm. Rozdiel d medzi bodmi Ⅰ a Ⅲ smie teda byť maximálne 3 mm.

##

Na túto kontrolu budete potrebovať otvor vo dverách, pri ktorých je (na pevnom podklade) na každej strane dverí miesto minimálne 2,5 m.

- Postavte merací prístroj do vzdialenosti 2,5 m od otvoru dverí na pevnú rovnú podložku (nie na statív). Zapnite merací prístroj v prevádzke s nivelačnou automatikou. Zvoľte vertikálny režim a nechajte merací prístroj dokončiť niveláciu.

- Označte stred zvislej laserovej čiary na dne otvoru dverí (bod Ⅰ), vo vzdialenosti 5 m na druhej strane otvoru dverí (bod Ⅱ), ako aj na hornom okraji otvoru dverí (bod Ⅲ).

- Postavte merací prístroj na druhú stranu otvoru dverí priamo za bod Ⅱ. Nechajte merací prístroj dokončiť niveláciu a nastavte zvislú laserovú líniu tak, aby jej stred prebiehal presne cez bod Ⅰ a Ⅱ.

- Označte si stred laserovej čiary na hornom okraji otvoru dverí ako bod IV.

- Rozdiel d medzi obidvomi označenými bodmi Ⅲ a Ⅳ je skutočná odchýlka meracieho prístroja od zvislice.

- Odmerajte výšku otvoru dverí.

Maximálnu povolenú odchýlku vypočítate takto:
dvojnásobná výška otvoru dverí × 0,3 mm/m
Príklad: Pri výške otvoru dverí 2 m smie byť maximálna odchýlka
2 × 2 m × ±0,3 mm/m = ±1,2 mm. Body Ⅲ a Ⅳ smú teda ležať maximálne 1,2 mm od seba.