# Uzsākot lietošanu

- Sargājiet mērinstrumentu no mitruma un saules staru tiešas iedarbības.

- Nepakļaujiet instrumentu ļoti augstas vai ļoti zemas temperatūras iedarbībai un straujām temperatūras svārstībām. Piemēram, neatstājiet mērinstrumentu ilgāku laiku automašīnā. Ja ir ievērojamas temperatūras svārstības, vispirms pagaidiet, līdz mērinstrumenta temperatūra izlīdzinās ar apkārtējās vides temperatūru; pirms turpināt darbu, vienmēr pārbaudiet precizitāti, kā ir norādīts sadaļā skatīt Mērinstrumenta precizitātes pārbaude.
  Ļoti augsta vai ļoti zema temperatūra vai straujas tempera‌tūras svārstības var nelabvēlīgi ietekmēt mērinstrumenta precizitāti.

- Sargājiet mērinstrumentu no stipriem triecieniem, neļaujiet tam krist. Ja mērinstruments ir ticis pakļauts stiprai mehāniskai iedarbībai, pirms darba turpināšanas vienmēr jāpārbauda tā precizitāte, kā norādīts sadaļā skatīt Mērinstrumenta precizitātes pārbaude.

- Transportēšanas laikā izslēdziet mērinstrumentu. Izslēdzot mērinstrumentu, tiek fiksēts svārsta mezgls, kas spēcīgu svārstību iespaidā varētu tikt bojāts.

## Ieslēgšana un izslēgšana

Lai ieslēgtu mērinstrumentu, pārbīdiet ieslēdzēju/izslēdzēju (2) pozīcijā „ On” (ja lieto svārsta fiksatoru) vai pozīcijā „ On” (ja lieto automātisko pašizlīdzināšanos). Statusa indikators (7) iedegas. Tiklīdz mērinstruments ir ieslēgts, no tā izvadlūkām (1) izstaro lāzera stari, kas veido lāzera līnijas.

- Nevērsiet lāzera staru citu personu vai māj‌dzīvnieku vir‌zienā un neskatieties lāzera starā pat no liela attāluma.

Lai izslēgtu mērinstrumentu, pārbīdiet ieslēdzēju/izslēdzēju (2) pozīcijā „Off”. Statusa indikators (7) nodziest. Kad izslēdz mērinstrumentu, svārsta mezgls bloķējas.

- Neatstājiet ieslēgtu mērinstrumentu bez uzraudzības un pēc lietošanas to izslēdziet. Lāzera stars var apžilbināt tuvumā esošās personas.

Ja tiek pārsniegta maksimāli pieļaujamā darba temperatūra, kas ir 50 °C, mērinstruments automātiski izslēdzas, šādi pasargājot no sabojāšanās lāzera diodi. Pēc atdzišanas mērin‌struments atkal ir gatavs darbam, un to no jauna var ieslēgt.

## Automātiskā izslēgšanās

Ja aptuveni 120 minūtes netiek nospiests neviens no mērinstrumenta taustiņiem, tas automātiski izslēdzas, šādi taupot baterijas.

Lai pēc automātiskas izslēgšanās atkārtoti ieslēgtu mērinstrumentu, ieslēdzēju/izslēdzēju (2) pārvietojiet stāvoklī „Off” (Izslēgts) un atkārtoti ieslēdziet mērinstrumentu vai vienreiz nospiediet vertikālās darbības taustiņu (5) vai horizontālās darbības taustiņu (6).

Lai deaktivizētu automātisko izslēgšanos (kad mērinstruments ir ieslēgts), horizontālās darbības taustiņu (6) nospiediet un turiet nospiestu vismaz 3 sekundes. Automātiskās izslēgšanās deaktivizēšanu apstiprina lāzera līniju īslaicīga mirgošana.

Norāde. Ja mērinstrumenta darba temperatūra pārsniedz vērtību 45 °C, automātiskās izslēgšanās funkciju vairs nav iespējams deaktivizēt.

Lai aktivizētu automātiskās pašizlīdzināšanās funkciju, izslēdziet un no jauna ieslēdziet mērinstru‌mentu.