# Preverjanje natančnosti merilne naprave

##

Na natančnost niveliranja najbolj vpliva temperatura okolice. Še posebej temperaturne spremembe, ki potekajo od tal navzgor, lahko povzročijo odklanjanje laserskega žarka.

Za omejitev vplivov zaradi toplote, ki seva iz tal, priporočamo, da merilno napravo uporabite na stojalu. Poleg tega merilno napravo po možnosti postavite na sredino delovne površine.

Poleg zunanjih vplivov lahko odstopanja povzročajo tudi vplivi, ki so odvisni od posamezne naprave (kot so npr. padci ali močnejši udarci). Zato pred vsakim začetkom dela najprej preverite natančnost niveliranja.

Vedno najprej preverite natančnost višine in nive‌li‌ranja vodoravne laserske linije, nato pa natančnost niveli‌ranja navpične laserske linije.

Če merilna naprava pri preverjanju prekorači največje odstopanje, jo mora popraviti servisna služba Bosch.

##

Za preverjanje potrebujete prosto merilno območje dolžine 5 m na trdni podlagi med dvema stenama A in B.

- Merilno napravo montirajte blizu stene A na držalo oz. stojalo ali jo postavite na trdno, ravno podlogo. Merilno napravo vklopite v načinu delovanja s samodejnim niveliranjem in izberite delovanje s križnima linijama.

- Laser usmerite v bližnjo steno A in pustite, da se merilna naprava uravna. Označite sredino točke, v kateri se laserski linija križata na steni (točka I).

- Merilno napravo obrnite za 180°, počakajte, da se uravna in označite stičišče laserskih linij na nasprotni steni B (točka Ⅱ).

- Merilno napravo brez vrtenja namestite v bližino stene B, jo vklopite in dovolite, da se uravna.

- Višino merilne naprave (s stojalom ali po potrebi s podlaganjem) naravnajte tako, da stičišče laserskih linij sovpada s točko Ⅱ, ki ste jo pred tem označili na steni B.

- Merilno napravo zavrtite za 180°, ne da bi pri tem spremenili višino. Usmerite jo v steno A, tako da bo navpična laserska linija potekala skozi prej označeno Ⅰ. Počakajte, da se merilna naprava uravna in označite stičišče laserskih linij na steni A (točka Ⅲ).

- Razlika d označenih točk Ⅰ in Ⅲ na steni A pomeni dejansko višinsko odstopanje merilne naprave.

Največje dovoljeno odstopanje na merilni razdalji 2 × 5 m = 10 m znaša:
10 m × ±0,3 mm/m = ±3 mm. Razlika d med točkama Ⅰ in Ⅲ sme znašati največ 3 mm.

##

Za preverjanje potrebujete prosto ploskev z veli‌kostjo približno 5 × 5 m.

- Merilno napravo montirajte v sredini med stenama A in B na držalo oz. stojalo, ali pa jo postavite na trdno, ravno podlogo. Vklopite merilno napravo v načinu delovanja s samodejnim niveliranjem in izberite delovanje z vodoravnimi linijami. Počakajte, da se izvede niveliranje merilne naprave.

- Na oddaljenosti 2,5 m od merilne naprave na obeh stenah označite sredino laserske linije (točka Ⅰ na steni A in točka Ⅱ na steni B).

- Merilno napravo obrnite za 180°, jo posta‌vite 5 m stran od stene in počakajte, da se uravna.

- Naravnajte višino merilne naprave tako (s stativom ali po potrebi s podla‌ganjem), da se sredina laserske linije točno ujema s prej označeno točko II na steni B.

- Na steni A sredino laserske linije označite kot točko III (navpično nad oziroma pod točko I).

- Razlika d označenih točk Ⅰ in Ⅲ na steni A pomeni dejansko odstopanje merilne naprave od vodoravnice.

Največje dovoljeno odstopanje na merilni razdalji 2 × 5 m = 10 m znaša:
10 m × ±0,3 mm/m = ±3 mm. Razlika d med točkama Ⅰ in Ⅲ sme znašati največ 3 mm.

##

Za preverjanje potrebujete odprtino za vrata, pri kateri je (na trdni podlagi) na vsaki strani vrat najmanj 2,5 m prostora.

- Merilno napravo 2,5 m od odprtine vrat namestite na trdno, ravno podlago (ne na stojalo). Merilno napravo vklopite v načinu delovanja s samodejnim niveliranjem. Izberite delovanje z navpičnimi linijami in počakajte, da se merilna naprava uravna.

- Sredino navpične laserske linije označite na dnu odprtine za vrata (točka Ⅰ), na razdalji 5 m na drugi strani odprtine za vrata (točka Ⅱ) in na zgornjem robu odprtine za vrata (točka Ⅲ).

- Postavite merilno napravo na drugo stran odprtine za vrata neposredno za točko Ⅱ. Počakajte, da se merilna naprava uravna, in navpično lasersko linijo usmerite tako, da njeno središče poteka točno skozi točki Ⅰ in Ⅱ.

- Sredino laserske linije na zgornjem robu odprtine vrat označite kot točko Ⅳ.

- Razlika d označenih točk Ⅲ in Ⅳ pomeni dejansko odstopanje merilne naprave od navpičnice.

- Izmerite višino odprtine za vrata.

Največje dopustno odstopanje izračunate na naslednji način:
dvojna višina odprtine vrat × 0,3 mm/m
Primer: pri višini odprtine vrat 2 m sme največje dopustno odstopanje znašati
2 × 2 m × ±0,3 mm/m = ±1,2 mm. Točki Ⅲ in Ⅳ smeta biti zato oddaljeni največ 1,2 mm.