# Mõõteseadme täpsusekontrolli

##

Suurimat mõju avaldab ümbritseva keskkonna temperatuur. Eriti just maapinnalt ülespoole suunatud temperatuurierinevused võivad laserkiire kõrvale kallutada.

Maapinnast kerkiva soojuse termiliste mõjude vähendamiseks on soovitav mõõteriista kasutada statiivil. Lisaks paigaldage mõõteseade võimalikult tööpinna keskele.

Väliste mõjude kõrval võivad hälbeid tekitada ka seadmepõhised mõjud (nt kukkumised või tugevad löögid). Seepärast kontrollige nivelleerimistäpsust iga kord enne töö algust.

Kontrollige alati kõigepealt horisontaalse laserjoone kõrgus- ja nivelleerimistäpsust ning seejärel vertikaalse laserjoone nivelleerimistäpsust.

Kui mõõteriist peaks kontrollimisel ületama maksimaalset hälvet, laske seda remontida mõnes Bosch-klienditeeninduses.

##

Kontrollimiseks vajate vaba mõõtelõiku 5 m kindlal aluspinnal kahe seina, A ja B vahel.

- Paigaldage mõõteseade seina A lähedale kandurile või statiivile või asetage seade stabiilsele aluspinnale. Lülitage mõõteseade sisse nivelleerumisautomaatikaga režiimis ja valige ristjoonrežiim.

- Suunake laser lähemale seinale A ja laske mõõteseadmel nivelleeruda. Märgistage punkti keskkoht, kuss laseri jooned seinal ristuvad (punkt Ⅰ).

- Pöörake mõõteseadet 180°, laske nivelleeruda ja märgistage laseri joonte ristumispunkt vastasoleval seinal B (punkt II).

- Paigaldage mõõteseade – ilma seda pööramata – seina B lähedale, lülitage sisse ja laske nivelleeruda.

- Joondage mõõteseade (statiivi abil või vajadusel alusplaate kasutades) kõrguse suunas nii, et laseri joonte ristumispunkt oleks täpselt eelnevalt märgitud punktis II seinal B.

- Pöörake mõõteseadet ilma kõrgust muutmata 180°. Suunake see seinale A nii, et vertikaalne laseri joon läbiks juba märgistatud punkti I. Laske mõõteseadmel nivelleeruda ja märgistage seinal A laseri joonte ristumispunkt (punkt III).

- Märgistatud punktide I ja III vahekaugus d seinal A näitab mõõteseadme tegelikku kõrgusehälvet.

Mõõtelõigul 2 × 5 m = 10 m on maksimaalne lubatud hälve:
10 m × ±0,3 mm/m = ±3 mm. Erinevus d punktide Ⅰ ja Ⅲ vahel tohib olla järelikult kõige rohkem 3 mm.

##

Kontrollimiseks vajate vaba pinda u 5 × 5 m.

- Paigaldage mõõteseade seinte A ja B vahelisse keskpunkti hoidikule või statiivile või asetage seade stabiilsele aluspinnale. Lülitage mõõteseade sisse nivelleerumisautomaatikaga režiimis ja valige horisontaalrežiim. Laske mõõteseadmel nivelleeruda.

- Märkige mõõteseadmest 2,5 m kaugusele mõlemale seinale laserjoone keskkoht (punkt Ⅰ seinal A ja punkt Ⅱ seinal B).

- Seadke mõõteseade 180° pööratult 5 m kaugusele ja laske sellel nivelleeruda.

- Joondage mõõteseadme kõrgus (statiivi abil või vajaduse korral esemete allaasetamisega) nii, et laserjoone keskkoht oleks täpselt eelnevalt seinal B märgitud punktis Ⅱ.

- Märkige seinale A laserjoone keskkoht punktina Ⅲ (vertikaalselt punktist Ⅰ kõrgemale või madalamale).

- Erinevus d seinale A märgitud punktide Ⅰ ja Ⅲ vahel on mõõteseadme tegelik hälve horisontaalsuunast.

Mõõtelõigul 2 × 5 m = 10 m on maksimaalne lubatud hälve:
10 m × ±0,3 mm/m = ±3 mm. Erinevus d punktide Ⅰ ja Ⅲ vahel tohib olla järelikult kõige rohkem 3 mm.

##

Kontrollimiseks vajate ukseava, mille mõle‌mal pool on vähemalt 2,5 m vaba ruumi (tugeval aluspinnal).

- Asetage mõõteseade ukseavast 2,5 m kaugusele stabiilsele tasasele aluspinnale (mitte statiivile). Lülitage mõõteseade sisse nivelleerumisautomaatikaga töörežiimis. Valige vertikaalrežiim ja laske mõõteseadmel nivelleeruda.

- Märgistage vertikaalse laseri joone keskpunkt ukseava põrandal (punkt Ⅰ), 5 m kaugusel teisel pool ukseava (punkt Ⅱ) ning ukseava ülemisel serval (punkt Ⅲ).

- Asetage mõõteseade ukseava teisele küljele kohe punkti Ⅱ taha. Laske mõõteseadmel nivelleeruda ja suunake vertikaalne laserijoon nii, et selle keskkoht läbiks täpselt punkte Ⅰ ja Ⅱ.

- Märgistage laseri joone keskpunkt ukseava ülemisel serval punktina IV.

- Märgistatud punktide III ja IV vahekaugus d näitab mõõteseadme tegelikku hälvet vertikaalist.

- Mõõtke ukseava kõrgus.

Arvutage maksimaalne lubatud hälve järgmiselt:
ukseava kahekordne kõrgus × 0,3 mm/m
Näide: ukseava kõrguse korral 2 m tohib maksimaalne hälve olla
2 × 2 m × ±0,3 mm/m = ±1,2 mm. Punktid Ⅲ ja Ⅳ tohivad olla järelikult teineteisest kõige rohkem 1,2 mm kaugusel.