# Provjera točnosti mjernog alata

##

Najveći utjecaj ima temperatura okoline. Posebno, temperaturne razlike koje sežu od poda prema gore, mogu skrenuti lasersku zraku.

Kako bi se termički utjecaji topline koja se diže s poda smanjili na minimum, preporučuje se korištenje mjernog alata na stativu. Osim toga, mjerni alat po mogućnosti postavite na sredinu radne površine.

Osim vanjskih utjecaja, do odstupanja mogu dovesti i utjecaji specifični za alat (npr. pad ili teški udarac). Stoga prije svakog početka rada provjerite točnost niveliranja.

Najprije provjerite točnost visine i niveliranja vodoravne linije lasera i nakon toga točnost niveliranja okomitih linija lasera.

Ako mjerni alat prekorači maksimalno odstupanje u jednoj od provjera, tada ga možete popraviti u Bosch ovlaštenom servisu.

##

Za provjeru vam je potrebna slobodna mjerna staza od 5 m na čvrstoj podlozi između dva zida A i B.

- Mjerni alat montirajte blizu zida A, na držač odnosno na stativ, ili ga stavite na čvrstu, ravnu podlogu. Uključite mjerni alat u radu s nivelacijskom automatikom i odaberite način rada s križnim linijama.

- Usmjerite laser na najbliži zid A i iznivelirajte mjerni alat. Označite sredinu točke na kojoj se linije lasera križaju na zidu (točka Ⅰ).

- Okrenite mjerni alat za 180°, iznivelirajte ga i označite križnu točku linija lasera na suprotnom zidu B (točka Ⅱ).

- Postavite mjerni alat, bez okretanja, blizu zida B, uključite ga i iznivelirajte.

- Mjerni alat usmjerite po visini (pomoću stativa ili eventualno podlaganjem) tako da križna točka linija lasera točno udara na prethodno označenu točku Ⅱ na zidu B.

- Okrenite mjerni alat za 180° bez promjene visine. Usmjerite ga na zid A tako da okomita linija lasera prolazi kroz već označenu točku Ⅰ. Mjerni alat iznivelirajte i označite križnu točku linija lasera na zidu A (točka Ⅲ).

- Razlika d obje označene točke Ⅰ i Ⅲ na zidu A daje stvarno visinsko odstupanje mjernog alata.

Na mjernoj stazi od 2 × 5 m = 10 m maksimalno dopušteno odstupanje iznosi:
10 m × ±0,3 mm/m = ±3 mm. Stoga razlika d između točaka Ⅰ i Ⅲ može iznositi najviše 3 mm.

##

Za provjeru vam je potrebna slobodna površina od cca. 5 × 5 m.

- Montirajte mjerni alat u sredini između zidova A i B, na držač odnosno stativ ili ga postavite na čvrstu ravnu podlogu. Uključite mjerni alat u radu s nivelacijskom automatikom i odaberite horizontalni način rada. Iznivelirajte mjerni alat.

- Na udaljenosti 2,5 m od mjernog alata označite na oba zida sredinu linije lasera (točka Ⅰ na zidu A i točka Ⅱ na zidu B).

- Postavite mjerni alat okrenut za 180° na udaljenosti 5 m i iznivelirajte ga.

- Mjerni alat usmjerite po visini (pomoću stativa ili eventualno podlaganjem) tako da sredina linije lasera točno udara na prethodno označenu točku Ⅱ na zidu B.

- Na zidu A označite sredinu linije lasera kao točku Ⅲ (okomito iznad odn. ispod točke Ⅰ).

- Razlika d obje označene točke Ⅰ i Ⅲ na zidu A daje stvarno odstupanje mjernog alata od horizontale.

Na mjernoj stazi od 2 × 5 m = 10 m maksimalno dopušteno odstupanje iznosi:
10 m × ±0,3 mm/m = ±3 mm. Stoga razlika d između točaka Ⅰ i Ⅲ može iznositi najviše 3 mm.

##

Za provjeru vam je potreban otvor vrata kod kojeg (na čvrstoj podlozi) na svakoj strani vrata ima mjesta najmanje 2,5 m.

- Postavite mjerni alat na udaljenosti 2,5 m od otvora vrata, na čvrstu ravnu podlogu (ne na stativ). Uključite mjerni alat da radi s nivelacijskom automatikom. Odaberite vertikalni način rada i iznivelirajte mjerni alat.

- Označite sredinu okomite linije lasera na dnu otvora vrata (točka Ⅰ), na udaljenosti 5 m na drugoj strani otvora vrata (točka Ⅱ) kao i na gornjem rubu otvora vrata (točka Ⅲ).

- Postavite mjerni alat na drugu stranu otvora vrata izravno iza točke Ⅱ. Iznivelirajte mjerni alat i usmjerite okomitu liniju lasera tako da njezino središte točno prolazi kroz točke Ⅰ i Ⅱ.

- Označite sredinu linije lasera na gornjem rubu otvora vrata kao točku Ⅳ.

- Razlika d obje označene točke Ⅲ i Ⅳ daje stvarno odstupanje mjernog alata od okomice.

- Izmjerite visinu otvora vrata.

Maksimalno dopušteno odstupanje možete izračunati kako slijedi:
dvostruka visina otvora vrata × 0,3 mm/m
Primjer: Kod visine otvora vrata od 2 m maksimalno odstupanje smije iznositi
2 × 2 m × ±0,3 mm/m = ±1,2 mm. Stoga točke Ⅲ i Ⅳ smiju odstupati jedna od druge za maks. 1,2 mm.