# Igangsetting

- Beskytt måleverktøyet mot fuktighet og direkte sollys.

- Måleverktøyet må ikke utsettes for ekstreme temperaturer eller temperatursvingninger. La det for eksempel ikke ligge lenge i bilen. Ved store temperatursvingninger må du la måleverktøyet akklimatiseres og alltid foreta en nøyaktighetskontroll se Kontrollere måleverktøyets nøyaktighet før du fortsetter arbeidet.
  Ved ekstreme temperaturer eller temperatursvingninger kan målevertøyets presisjon svekkes.

- Pass på at måleverktøyet ikke utsettes for harde slag eller fall. Etter sterk ytre påvirkning på måleverktøyet bør du alltid kontrollere nøyaktigheten før du fortsetter arbeidet se Kontrollere måleverktøyets nøyaktighet.

- Slå av måleverktøyet når du transporterer det. Når det slås av, låses pendelenheten. Denne kan skades ved kraftige bevegelser.

## Inn-/utkobling

For å slå på måleverktøyet skyver du av/på-bryteren (2) til stillingen " On" (for arbeid med pendellås) eller til stillingen " On" (for arbeid med automatisk nivellering). Statusindikatoren (7) lyser. Måleverktøyet sender laserlinjer ut av åpningene (1) umiddelbart etter at det er slått på.

- Rett aldri laserstrålen mot personer eller dyr, og se ikke selv inn i laserstrålen, heller ikke fra større avstand.

For å slå av måleverktøyet skyver du av/på-bryteren (2) til stillingen "Off". Statusindikatoren (7) slukker. Når verktøyet slås av, låses pendelenheten.

- Ikke gå fra måleverktøyet når det er slått på, og slå alltid av måleverktøyet etter bruk. Andre personer kan bli blendet av laserstrålen.

Hvis den maksimalt tillatte driftstemperaturen på 50 °C overskrides, slås verktøyet av, slik at laserdioden beskyttes. Etter avkjøling er måleverktøyet klart for bruk igjen og kan slås på.

## Automatisk utkobling

Hvis ingen knapp på måleverktøyet trykkes inn i løpet av ca. 120 minutter, kobles måleverktøyet automatisk ut, slik at batteriene spares.

For å slå på måleverktøyet igjen etter den automatiske utkoblingen kan du skyve av/på-bryteren (2) til stillingen "Off" og deretter slå på måleverktøyet igjen, eller du kan trykke én gang på knappen for vertikal modus (5) eller knappen for horisontal modus (6).

For å deaktivere automatisk utkobling holder du (med måleverktøyet slått på) knappen for horisontal modus (6) inne i minst 3 sekunder. Når automatisk utkobling er deaktivert, blinker laserlinjene kort som bekreftelse.

Merknad: Hvis driftstemperaturen overskrider 45 °C, kan ikke utkoblingsautomatikken deaktiveres lenger.

For å slå av den automatiske utkoblingen slår du måleverktøyet av og deretter på igjen.