# Έλεγχος ακριβείας του οργάνου μέτρησης

##

Τη μεγαλύτερη επίδραση εξασκεί η θερμοκρα‌σία. Η ακτίνα λέιζερ εκτρέπεται ιδιαίτερα από τις διαφορές της θερμοκρασίας που διαδίδονται από το δάπεδο με φορά προς τα πάνω.

Για την ελεχιστοποίηση των θερμικών επιδράσεων της ανερχόμενης μέσω του εδάφους θερμότητας, συνίσταται η χρήση του οργάνου μέτρησης πάνω σε έναν τρίποδα. Αν είναι δυνατό, να τοποθετείτε επίσης το όργανο μέτρησης στο κέντρο της υπό μέτρησης επιφάνειας.

Εκτός από τις εξωτερικές επιρροές και οι ειδικές για τη συσκευή επιρροές (όπως π.χ. πτώσεις ή δυνατά κτυπήματα) μπορεί να οδηγήσουν σε αποκλίσεις. Γι’ αυτό πριν από κάθε έναρξη εργασίας ελέγχετε την ακρίβεια χωροστάθμησης.

Ελέγχετε κάθε φορά πρώτα την ακρίβεια του ύψους καθώς και της χωροστάθμησης της οριζόντιας ακτίνας λέιζερ και μετά την ακρίβεια χωροστάθμησης της κάθετης ακτίνας λέιζερ.

Σε περίπτωση που το όργανο μέτρησης σε έναν έλεγχο ξεπερνά τη μέγιστη επιτρεπόμενη απόκλιση, τότε αναθέστε την επισκευή του σε ένα κέντρο σέρβις Bosch.

##

Για τον έλεγχο χρειάζεστε μια ελεύθερη απόσταση μέτρησης μήκους 5 m πάνω σε μια σταθερή επιφάνεια, μεταξύ δυο τοίχων Α και Β.

- Στερεώστε το όργανο μέτρησης στο στήριγμα ή σε ένα τρίποδο κοντά τον τοίχο Α, ή τοποθετήστε το επάνω σε μια στερεή, επίπεδη επιφάνεια. Ενεργοποιήστε το όργανο μέτρησης στη λειτουργία με αυτόματη χωροστάθμηση και επιλέξτε τη λειτουργία διασταυρούμενων ακτίνων.

- Κατευθύνετε το λέιζερ επάνω στον κοντινό τοίχο Α και αφήστε το όργανο μέτρησης να χωροσταθμηθεί. Μαρκάρετε το κέντρο του σημείου, στο οποίο οι ακτίνες λέιζερ διασταυρώνονται στον τοίχο (σημείο Ⅰ).

- Γυρίστε το όργανο μέτρησης κατά 180°, αφήστε το να χωροσταθμηθεί και μαρκάρετε το σημείο διασταύρωσης των ακτίνων λέιζερ στον απέναντι βρισκόμενο τοίχο B (σημείο Ⅱ).

- Τοποθετήστε το όργανο μέτρησης − χωρίς να το γυρίσετε − κοντά στον τοίχο B, ενεργοποιήστε το και αφήστε το να χωροσταθμιστεί.

- Ευθυγραμμίστε το όργανο μέτρησης στο ύψος (με τη βοήθεια του τρίποδα ή ενδεχομένως υποστηρίζοντάς το) έτσι, ώστε το σημείο διασταύρωσης των ακτίνων λέιζερ να συμπίπτει ακριβώς με το προηγουμένως μαρκαρισμένο σημείο Ⅱ πάνω στον τοίχο B.

- Γυρίστε το όργανο μέτρησης κατά 180°, χωρίς να αλλάξετε το ύψος. Ευθυγραμμίστε το στον τοίχο A έτσι, ώστε η κάθετη ακτίνα λέιζερ να διέρχεται από το ήδη μαρκαρισμένο σημείο Ⅰ. Αφήστε το όργανο μέτρησης να χωροσταθμηθεί και μαρκάρετε του σημείο διασταύρωσης των ακτίνων λέιζερ πάνω στον τοίχο A (σημείο Ⅲ).

- Η διαφορά d των δύο μαρκαρισμένων σημείων Ⅰ και Ⅲ πάνω στον τοίχο A δίνει την πραγματική απόκλιση ύψους του οργάνου μέτρησης.

Σε μια απόσταση μέτρησης 2 × 5 m = 10 m η μέγιστη επιτρεπτή απόκλιση ανέρχεται στα:
10 m × ±0,3 mm/m = ±3 mm. Η διαφορά d μεταξύ των σημείων Ⅰ και Ⅲ επιτρέπεται συνεπώς να ανέρχεται το πολύ στα 3 mm.

##

Για τον έλεγχο χρειάζεστε μια ελεύθερη επιφάνεια περίπου 5 × 5 m.

- Συναρμολογήστε το όργανο μέτρησης στη βάση ή, ανάλογα, σε ένα τρίποδο στη μέση, μεταξύ δυο τοίχων Α και Β, ή τοποθετήστε το επάνω σε μια σταθερή, επίπεδη επιφάνεια. Ενεργοποιήστε το όργανο μέτρησης στη λειτουργία με αυτόματη χωροστάθμηση και επιλέξτε την οριζόντια λειτουργία. Αφήστε το όργανο μέτρησης να χωροσταθμηστεί.

- Μαρκάρετε σε απόσταση 2,5 m από το όργανο μέτρησης και στους δύο τοίχους το κέντρο της ακτίνας λέιζερ (σημείο Ⅰ στον τοίχο A και σημείο Ⅱ στον τοίχο B).

- Τοποθετήστε το όργανο μέτρησης γυρισμένο κατά 180° σε απόσταση 5 m και αφήστε το να χωροσταθμιστεί.

- Ευθυγραμμίστε το όργανο μέτρησης στο ύψος (με τη βοήθεια του τρίποδα ή ενδεχομένως υποστηρίζοντάς το) έτσι, ώστε το κέντρο της ακτίνας λέιζερ να συμπίπτει ακριβώς με το προηγουμένως μαρκαρισμένο σημείο Ⅱ πάνω στον τοίχο B.

- Μαρκάρετε στον τοίχο A το κέντρο της ακτίνας λέιζερ ως σημείο Ⅲ (κάθετα πάνω ή κάτω από το σημείο Ⅰ).

- Η διαφορά d των δύο μαρκαρισμένων σημείων Ⅰ και Ⅲ πάνω στον τοίχο A δίνει την πραγματική απόκλιση του οργάνου μέτρησης από το οριζόντιο επίπεδο.

Σε μια απόσταση μέτρησης 2 × 5 m = 10 m η μέγιστη επιτρεπτή απόκλιση ανέρχεται στα:
10 m × ±0,3 mm/m = ±3 mm. Η διαφορά d μεταξύ των σημείων Ⅰ και Ⅲ επιτρέπεται συνεπώς να ανέρχεται το πολύ στα 3 mm.

##

Για τον έλεγχο χρειάζεστε το άνοιγμα μιας πόρτας όπου, σε κάθε πλευρά της πόρτας, θα υπάρχει χώρος τουλάχιστο 2,5 m (επάνω σε στερεή επιφάνεια).

- Θέστε το όργανο μέτρησης σε απόσταση 2,5 m από το άνοιγμα της πόρτας επάνω σε μια στερεή και επίπεδη επιφάνεια (όχι επάνω σε ένα τρίποδα). Θέστε το όργανο μέτρησης στη λειτουργία με αυτόματη χωροστάθμηση. Επιλέξτε την κάθετη λειτουργία και αφήστε το όργανο μέτρησης να χωροσταθμιστεί.

- Μαρκάρετε το κέντρο της κάθετης ακτίνας λέιζερ στο δάπεδο του ανοίγματος της πόρτας (σημείο Ⅰ), σε απόσταση 5 m στην άλλη πλευρά του ανοίγματος της πόρτας (σημείο Ⅱ) καθώς και στο επάνω περιθώριο του ανοίγματος της πόρτας (σημείο Ⅲ).

- Τοποθετήστε το όργανο μέτρησης από την άλλη πλευρά του ανοίγματος της πόρτας απευθείας πίσω από το σημείο Ⅱ. Αφήστε το όργανο μέτρησης να χωροσταθμηστεί και ευθυγραμμίστε την κάθετη ακτίνα λέιζερ έτσι, ώστε το κέντρο της να διέρχεται ακριβώς από τα σημεία Ⅰ και Ⅱ.

- Μαρκάρετε το κέντρο της ακτίνας λέιζερ στο επάνω περιθώριο του ανοίγματος της πόρτας ως σημείο Ⅳ.

- Η διαφορά d των δύο μαρκαρισμένων σημείων Ⅲ και Ⅳ δίνει την πραγματική απόκλιση του οργάνου μέτρησης από την κατακόρυφο.

- Μετρήστε το ύψος του ανοίγματος της πόρτας.

Τη μέγιστη επιτρεπόμενη απόκλιση μπορείτε να την υπολογίσετε ως εξής:
Διπλάσιο ύψος του ανοίγματος της πόρτας × 0,3 mm/m
Παράδειγμα: Σε ένα ύψος του ανοίγματος της πόρτας από 2 m η μέγιστη απόκλιση επιτρέπεται να ανέρχεται στα
2 × 2 m × ±0,3 mm/m = ±1,2 mm. Τα σημεία Ⅲ και Ⅳ επιτρέπεται επομένως να απέχουν μεταξύ τους το πολύ 1,2 mm.