# Samodejno niveliranje

## Delo s samodejnim niveliranjem

Merilno napravo postavite na vodoravno trdno podlago, jo pritrdite na vrtljivo držalo (13) ali stojalo (23).

Za delo s samodejnim niveliranjem stikalo za vklop/izklop (2) potisnite v položaj „ On“.

Samodejno niveliranje samostojno izravna neravnine znotraj samonivelirnega območja od ±4°. Niveliranje je zaključeno, ko se laserske linije ne premikajo več.

Laserski žarki začnejo hitro utripati, če samodejno niveliranje ni možno, npr. ker stojna ravnina merilne naprave od vodoravnice odstopa več kot 4°.

V tem primeru merilno napravo postavite v vodoravni položaj in počakajte na samodejno niveliranje. Kakor hitro je merilna naprava znotraj območja samodejnega niveliranja ±4°, laserski žarki trajno svetijo.

V primeru udarcev ali spremembe položaja med delovanjem merilna naprava samodejno ponovi niveliranje. Po niveliranju preverite položaj laserskih žarkov glede na referenčne točke, da bi se tako izognili napakam zaradi premika merilne naprave.

## Delo z blokado nihala

Za delo z blokado nihala stikalo za vklop/izklop (2) potisnite v položaj „ On“. Prikaz blokade nihala (8) sveti rdeče in laserske linije neprestano počasi utripajo.

Pri delu z blokado nihala je samodejno niveliranje izklopljeno. Merilno napravo lahko držite v roki ali pa jo položite na nagnjeno podlago. Laserski žarki se ne nivelirajo več in ne potekajo več nujno pravokotno eden na drugega.