# Seadme kasutuselevõtt

- Kaitske mõõteriista niiskuse ja otsese päi‌kese‌kiirguse eest.

- Ärge jätke mõõteriista äärmuslike temperatuuride ja temperatuurikõikumiste kätte. Ärge jätke seda nt pikemaks ajaks autosse. Laske suuremate temperatuurikõikumiste korral mõõteriista temperatuuril kõigepealt ühtlustuda ja tehke enne töö jätkamist alati täpsuskontroll vaadake Mõõteseadme täpsusekontrolli.
  Äär‌musli‌ke temperatuuride või temperatuuri‌kõiku‌miste korral võib mõõteriista täpsus väheneda.

- Vältige tugevaid lööke või mõõteseadme kukkumist. Mõõteseadme tugevate väliste mõjutuste järel peate alati enne edasitöötamist viima läbi täpsusekontrolli vaadake Mõõteseadme täpsusekontrolli.

- Transpordi ajaks lülitage mõõteseade välja. Väljalülitamisel lukustatakse pendlisõlm, mida järsud liigutused võiksid kahjustada.

## Sisse-/väljalülitamine

Mõõteseadme sisselülitamiseks lükake sisse-/väljalüliti (2) asendisse « On» (töötamiseks pendlifiksaatoriga) või asendisse « On» (töötamiseks nivelleerumisautomaatikaga). Olekunäit (7) süttib. Mõõteseade saadab kohe pärast sisselülitamist väljumisavadest (1) välja laserijooned.

- Ärge suunake laserkiirt inimestele ja loomadele ning ärge vaadake ise laserkiirt ka suure vahemaa tagant.

Mõõteseadme väljalülitamiseks lükake sisse-/väljalüliti (2) asendisse «Off». Olekunäit (7) kustub. Väljalülitamisel pendlisõlm lukustatakse.

- Ärge jätke sisselülitatud mõõteseadet järelevalveta ja lülitage mõõteseade pärast kasutamist välja. Laserkiir võib teisi inimesi pimestada.

Maksimaalse lubatud töötemperatuuri 50 °C ületamisel lülitub seade laserdioodi kaitsmiseks välja. Pärast jahtumist on mõõteseade jälle tööval‌mis ja selle võib uuesti sisse lülitada.

## Automaatne väljalülitumine

Kui u 120 min kestel ei vajutata mitte ühtegi mõõteseadme nuppu, lülitub mõõteseade patareide säästmiseks automaatselt välja.

Mõõteseadme automaatse väljalülitumise järel selle uuesti sisselülitamiseks võite lükata sisse-/väljalüliti (2) esialgu asendisse «Off» ja seejärel mõõteseadme uuesti sisse lülitada või vajutada üks kord vertikaalrežiimi nuppu (5) või horisontaalrežiimi nuppu (6).

Väljalülitumisautomaatika inaktiveerimiseks hoidke (sisselülitatud mõõteseadme korral) horisontaalrežiimi nuppu (6) vähemalt 3 s vajutatult. Kui väljalülitumisautomaatika on inaktiveeritud, vilguvad laserikiired korraks kinnituseks.

Suunis: Kui töötemperatuur on kõrgem kui 45 °C, ei saa väljalülitumisautomaatikat enam inaktiveerida.

Väljalülitusautomaatika akti‌vee‌ri‌miseks lülitage mõõteseade välja ja uuesti sisse.