# Matavimo prietaiso tikslumo patikra

##

Didžiausią įtaką niveliavimo tikslumui turi aplin‌kos temperatūra Lazerio spindulį ypač gali pakreipti temperatūros skirtumai, susidarantys nuo pagrindo kylant aukštyn.

Siekiant kaip galima sumažinti iš žemės kylančios šilumos terminę įtaką, matavimo prietaisą rekomenduojama naudoti ant stovo. Prietaisą visada statykite darbo zonos centre.

Be išorinių veiksnių nuokrypius gali sąlygoti ir prietaiso specifinės savybės (pvz., prietaisui nukritus ar jį stipriai sutrenkus). Todėl kaskart prieš pradėdami dirbti patikrinkite, ar tiksliai sukalibruota.

Kiekvieną kartą pirmiausia patikrinkite horizon‌ta‌lios lazerio linijos aukščio ir niveliavimo tikslumą, o po to – vertikalios lazerio linijos niveliavimo tikslumą.

Jei atlikus vieną iš patikrinimų matavimo prie‌tai‌sas nors vieną kartą viršijo didžiausią nuokrypą, dėl prietaiso remonto kreipkitės Bosch įrankių remonto dirbtuves.

##

Norint atlikti patikrinimą, jums reikia laisvo 5 m ilgio matavimo atstumo ant tvirto pagrindo tarp dviejų sienų A ir B.

- Pritvirtinkite matavimo prietaisą arti sienos A ant laikiklio ar stovo arba pastatykite ant tvirto, lygaus pagrindo. Įjunkite matavimo prietaisą su automatiniu niveliavimu ir pasirinkite kryžminių linijų režimą.

- Nukreipkite lazerį į arti esančią sieną A ir palaukite, kol matavimo prietaisas susiniveliuos. Pažymėkite taško, kuriame ant sienos susikerta lazerio linijos, vidurį (taškas I).

- Pasukite matavimo prietaisą 180° kampu, palaukite, kol susiniveliuos, ir ant priešais esančios sienos B pažymėkite lazerio linijų susikirtimo tašką (taškas II).

- Matavimo prietaisą nepasukdami padėkite arti sienos B, jį įjunkite ir palaukite, kol susiniveliuos.

- Nustatykite matavimo prietaisą tokiame aukštyje (naudodamiesi stovu arba padė‌dami pagrindą), kad lazerio linijų susikirtimo taškas tiksliai sutaptų su prieš tai ant sienos B pažymėtu tašku II.

- Pasukite matavimo prietaisą 180° kampu, nepakeisdami aukščio. Nukreipkite jį į sieną A, kad vertikali lazerio linija eitų per ką tik pažymėtą tašką I. Palaukite, kol matavimo prietai‌sas susiniveliuos, ir ant sienos A pažymėkite lazerio linijų susikirtimo tašką (taškas III).

- Ant sienos A pažymėtų abiejų taškų I ir III skirtumas d rodo faktinę matavimo prietaiso aukščio nuokrypą.

Esant 2 × 5 m = 10 m matavimo atstumui, maksimalus leidžiamasis nuokrypis:
10 m × ±0,3 mm/m = ±3 mm. Skirtumas d tarp taškų Ⅰ ir Ⅲ gali būti ne didesnis kaip 3 mm.

##

Norint atlikti patikrinimą, reikia apie 5 × 5 m laisvo ploto.

- Pritvirtinkite matavimo prietaisą viduryje tarp sienų A ir B ant laikiklio ar stovo arba pastatykite ant tvirto, lygaus pagrindo. Įjunkite matavimo prietaisą su automatiniu niveliavimu ir pasirinkite kryžminių linijų režimą. Palaukite, kol matavimo prietaisas susiniveliuos.

- Ant abiejų sienų 2,5 m atstumu nuo mata‌vimo prietaiso pažymėkite lazerio linijos vidurį (taškas I ant sienos A ir taškas II ant sie‌nos B).

- Matavimo prietaisą, pasuktą 180° kampu pastatykite 5 m atstumu ir palaukite, kol susi‌ni‌ve‌liuos.

- Nustatykite matavimo prietaisą tokiame aukštyje (naudodamiesi stovu arba padė‌dami pagrindą), kad lazerio linijos vidurys tiksliai sutaptų su prieš tai ant sienos B pažymėtu tašku II.

- Ant sienos A pažymėkite lazerio linijos vidurį – tašką III (statmenai virš arba po taško I).

- Ant sienos A pažymėtų abiejų taškų I ir III skirtumas d rodo faktinę matavimo prietaiso nuokrypą nuo horizontalės.

Esant 2 × 5 m = 10 m maksimalus leidžiamasis nuokrypis:
10 m × ±0,3 mm/m = ±3 mm. Skirtumas d tarp taškų I ir III gali būti ne didesnis kaip 3 mm.

##

Norint atlikti patikrinimą, reikia durų angos, nuo kurios (ant tvirto pagrindo) abejose durų pusėse yra vietos ne mažiau kaip 2,5 m.

- Pastatykite matavimo prietaisą 2,5 m atstumu nuo durų angos ant tvirto, lygaus pagrindo (ne ant stovo). Įjunkite matavimo prietaiso režimą su automatiniu niveliavimu. Pasirinkite vertikalų režimą ir palaukite, kol matavimo prietaisas susiniveliuos.

- Vertikalios lazerio linijos vidurį pažymėkite ant durų angos grindų (taškas I), 5 m atstu‌mu kitoje durų angos pusėje (taškas II) bei ant viršutinio durų angos krašto (taškas III).

- Pastatykite matavimo prietaisą kitoje durų angos pusėje, tiesiai už taško Ⅱ. Palaukite, kol matavimo prietaisas susiniveliuos, ir nukreipkite vertikalią lazerio liniją taip, kad jos vidurys eitų tiesiai per taškus Ⅰ ir Ⅱ.

- Lazerio linijos vidurį ant viršutinio durų angos krašto pažymėkite kaip tašką IV.

- Abiejų pažymėtų taškų III ir IV skirtumas d rodo faktinę matavimo prietaiso nuokrypą nuo vertikalės.

- Išmatuokite durų angos aukštį.

Maksimalų leidžiamąjį nuokrypį apskaičiuokite taip:
dvigubas durų angos aukštis × 0,3 mm/m
Pavyzdys: kai durų aukštis lygus 2 m, nuokrypis turi būti ne didesnis kaip 2 × 2 m × ±0,3 mm/m = ±1,2 mm. Taškai III ir IV turi būti nutolę vienas nuo kito ne daugiau kaip 1,2 mm.