# Paruošimas naudoti

- Saugokite matavimo prietaisą nuo drėg‌mės ir tiesioginio saulės spindulių poveikio.

- Matavimo prietaisą saugokite nuo itin aukštos ir žemos temperatūros bei temperatūros svyravimų. Pvz., nepalikite jo ilgesniam laikui automobilyje. Esant didesniems temperatūros svyravimams, pirmiausia palaukite, kol stabilizuosis jo temperatūra, ir prieš tęsdami darbą visada atlikite tikslumo patikrą žr. Matavimo prietaiso tikslumo patikra.
  Esant ypač aukštai ir žemai temperatūrai arba tempe‌ratūros svyravi‌mams, gali būti pakenkiama matavimo prie‌taiso tikslumui.

- Saugokite, kad matavimo prietaisas nebūtų smarkiai sutrenktas ir nenukristų. Po stipraus išorinio poveikio matavimo prietaisui, prieš tęsdami darbą, visada turėtumėte atlikti tikslumo patikrinimą žr. Matavimo prietaiso tikslumo patikra.

- Jei matavimo prietaisą norite transportuoti, jį išjunkite. Prietaisą išjungus švytavimo maz‌gas užblokuojamas, nes prietaisui labai judant neužblokuotas mazgas gali būti pažeidžiamas.

## Įjungimas ir išjungimas

Norėdami matavimo prietaisą įjungti, įjungimo-išjungimo jungiklį (2) pastumkite į padėtį „ On“ (darbui su švytuokliniu fiksatoriumi) arba į padėtį „ On“ (darbui su automatiniu niveliavimo įtaisu). Būsenos indikatorius (7) užsidega. Matavimo prietaisą įjungus per lazerio spindulio išėjimo angas (1) tuoj pat siunčiamos lazerio linijos.

- Nenukreipkite lazerio spindulio į kitus as‌me‌nis ar gyvūnus ir nežiūrėkite į lazerio spindulį patys, net ir būdami atokiau nuo prie‌taiso.

Norėdami matavimo prietaisą išjungti, įjungimo-išjungimo jungiklį (2) pastumkite į padėtį „Off“. Būsenos indikatorius (7) užgęsta. Prietaisą išjungus švytavimo mazgas užblokuojamas.

- Nepalikite įjungto matavimo prietaiso be priežiūros, o baigę su prietaisu dirbti, jį išjunkite. Lazerio spindulys gali apakinti kitus žmones.

Jei viršijama aukščiausia leidžiamoji 50 °C dar‌binė temperatūra, lazerio spindulys išsijungia auto‌matiškai, kad apsaugotų lazerio diodą. Kai prie‌tai‌sas atvėsta, jis vėl yra parengties būsenoje ir jį vėl galima įjungti.

## Automatinis išjungimas

Jei apytikriai per 120 min. nepaspaudžiamas joks mygtukas, kad būtų taupomos baterijos, matavimo prietaisas automatiškai išsijungia.

Norėdami po automatinio išjungimo matavimo prietaisą vėl įjungti, galite arba pastumti įjungimo-išjungimo jungiklį (2) į padėtį „Off“, o tada matavimo prietaisą vėl įjungti, arba vieną kartą paspausti vertikalaus režimo mygtuką (5) arba horizontalaus režimo mygtuką (6).

Norėdami deaktyvinti automatinio išjungimo įtaisą (esant įjungtam matavimo prietaisui), ne mažiau kaip 3 s spauskite horizontalaus režimo mygtuką (6). Kai automatinio išjungimo įtaisas deaktyvinamas, kaip patvirtinimas apie atliktą operaciją, trumpai sumirksi lazerio linijos.

Nuoroda: Jei darbinė temperatūra viršija 45 °C, automatinio išjungimo įtaiso deaktyvinti nebegalima.

Jei automatinio išjungimo įtaisą norite suakty‌vinti, matavimo prietaisą išjunkite ir vėl įjunkite.