# Puštanje u rad

- Mjerni alat zaštitite od vlage i izravnog sunčevog zračenja.

- Mjerni alat ne izlažite ekstremnim temperaturama ili oscilacijama temperature. Ne ostavljajte ga npr. duže vrijeme u automobilu. Mjerni alat kod većih oscilacija temperature ostavite da se temperira i prije daljnjeg rada uvijek provedite provjeru točnosti vidi Provjera točnosti mjernog alata.
  Kod ekstremnih temperatura ili oscilacija temperature to može se negativno utjecati na preciznost mjernog alata.

- Izbjegavajte snažne udarce i pazite da vam mjerni uređaj ne ispadne. Nakon jakih vanjskih utjecaja na mjerni alat, prije daljnjeg rada morate uvijek provesti provjeru točnosti vidi Provjera točnosti mjernog alata.

- Isključite mjerni alat ako ćete ga transportirati. Kod isključivanja će se blokirati njišuća jedinica, koja bi se inače mogla oštetiti kod većeg gibanja.

## Uključivanje/isključivanje

Za uključivanje mjernog alata pomaknite prekidač za uključivanje/isključivanje (2) u položaj „ On“ (za radove s blokadom njihanja) ili u položaj „ On“ (za radove s nivelacijskom automatikom). Indikator statusa (7) zasvijetli. Mjerni alat odmah nakon uključivanja emitira linije lasera iz izlaznih otvora (1).

- Ne usmjeravajte lasersku zraku na ljude ili životinje i ne gledajte izravno u lasersku zraku, niti s veće udaljenosti.

Za isključivanje mjernog alata pomaknite prekidač za uključivanje/isključivanje (2) u položaj „Off“. Indikator statusa (7) se gasi. Kod isključivanja će se blokirati njišuća jedinica.

- Uključeni mjerni alat ne ostavljajte bez nadzora i isključite ga nakon uporabe. Laserska zraka bi mogla zaslijepiti ostale osobe.

U slučaju prekoračenja maksimalno dopuštene radne temperature od 50 °C dolazi do isključivanja radi zaštite laserske diode. Nakon hlađenja je mjerni alat ponovno spreman za rad i možete ga ponovno uključiti.

## Automatika isključivanja

Ako se cca. 120 min na mjernom alatu ne bi pritisnula niti jedna tipka, tada će se mjerni alat automatski isključiti radi čuvanja baterija.

Kako biste mjerni alat ponovno uključili nakon automatskog isključivanja, možete pomaknuti prekidač za uključivanje/isključivanje (2) najprije u položaj „Off“ i zatim ponovno uključiti mjerni alat ili jednom pritisnite tipku za vertikalni način rada (5) ili tipku za horizontalni način rada (6).

Kako biste deaktivirali automatiku isključivanja, držite pritisnutu tipku za horizontalni način rada (6) najmanje 3 s (kada je uključen mjerni alat). Ako je automatika isključivanja deaktivirana, linije lasera trepere kratko za potvrdu.

Napomena: Ako je prekoračena radna temperatura od 45 °C, automatika isključivanja više se ne može deaktivirati.

Za aktiviranje automatskog isključivanja isključite mjerni alat i ponovno ga uključite.