# Arbejdsvejledning

- Brug altid kun laserlinjens midte til markering. Laserlinjens bredde ændres med afstanden.

##

Laser-måltavlen (20) forbedrer laserstrålens synlighed ved ugunstige betingelser og større afstande.

Den reflekterende del af laser-måltavlen (20) forbedrer laserlinjens synlighed, og takket være den transparente del er laserlinjen også synlig fra bagsiden af laser-måltavlen.

##

Et stativ udgør et stabilt, højdejusterbart måleunder‌lag. Sæt måleværktøjet med 1/4"-stativholderen (4) på stativets (23) eller på et normalt fotostativs gevind. Til fastgørelse på et gængs byggestativ benytter du 5/8"-stativholderen (3). Skru måleværktøjet fast igen med stativets låseskrue.

Juster stativet groft, før du tænder måleværktøjet.

##

Ved hjælp af universalholderen (19) kan du fastgøre måleværktøjet på f.eks. lodrette flader eller magnetiserbare materialer. Universalholderen kan også bruges som gulvstativ og letter højdejusteringen af måleværktøjet.

- Berør ikke bagsiden af det magnetiske tilbehør, når du fastgør tilbehøret til overflader. Magneternes stærke trækkraft kan resultere i, at dine fingre bliver klemt fast.

Juster universalholderen (19) groft, før du tænder måleværktøjet.

##

Laserbrillerne filtrerer det omgivende lys fra. Derved fremstår laserens lys lysere for øjet.

- Brug ikke laserbrillerne (tilbehør) som beskyttelsesbriller. Med laserbrillerne kan man lettere få øje på laserstrålen, men de beskytter ikke mod laserstråling.

- Brug ikke laserbrillerne (tilbehør) som solbriller eller i trafikken. Laserbrillerne beskytter ikke 100 % mod ultraviolette (UV) stråler og reducerer ens evne til at registrere og iagttage farver.

##

Eksempler på anvendelsesmuligheder for måleværktøjet finder du på illustrationssiderne.