# Ibrugtagning

- Beskyt måleværktøjet mod fugt og direkte sollys.

- Udsæt ikke måleværktøjet for ekstreme temperaturer eller temperatursvingninger. Lad det f.eks. ikke ligge i længere tid i bilen. Ved større temperatursvingninger skal måleværktøjets temperatur først tilpasse sig, og før du fortsætter arbejdet, skal der altid udføres en nøjagtighedskontrol se Nøjagtighedskontrol af måleværktøjet.
  Ved ekstreme temperaturer eller temperatursvingninger kan måleværktøjets præcision påvirkes.

- Undgå, at måleværktøjet udsættes for kraftige stød eller tabes. Hvis måleværktøjet har været udsat for kraftig ydre påvirkning, skal du foretage en nøjagtighedskontrol af det, før du fortsætter arbejdet se Nøjagtighedskontrol af måleværktøjet.

- Sluk måleværktøjet, når du transporterer det. Ved slukning låses pendulenheden, som ellers kan beskadiges ved kraftige bevægelser.

## Tænd/sluk

Hvis du vil tænde måleværktøjet, skal du skubbe tænd/sluk-knappen (2) til positionen " On" (for arbejde med pendullås) eller til positionen " On" (for arbejde med automatisk nivellering). Statusvisningen (7) lyser. Straks efter tænding udsender måleværktøjet laserlinjer fra udgangsåbningerne (1).

- Ret ikke laserstrålen mod personer eller dyr og ret ikke blikket ind i laserstrålen, heller ikke fra stor afstand.

Hvis du vil slukke måleværktøjet, skal du skubbe tænd/sluk-knappen (2) til positionen "Off". Statusvisningen (7) slukker. Ved stop låses pendulenheden.

- Lad ikke det tændte måleværktøj være uden opsyn, og sluk måleværktøjet efter brug. Andre personer kan blive blændet af laserstrålen.

Ved overskridelse af den maks. tilladte driftstemperatur på 50 °C slukkes måleværktøjet for at beskytte laserdioden. Efter afkøling er måleværktøjet igen klar til brug og kan tændes på ny.

## Automatisk slukning

Hvis der ikke trykkes på en knap på måleværktøjet i ca. 120 min, slukkes måleværktøjet automatisk for at skåne batterierne.

For at tænde måleværktøjet igen efter automatisk slukning kan du enten først skubbe tænd/sluk-knappen (2) til positionen "Off" og derefter tænde måleværktøjet igen, eller du kan trykke én gang på knappen til lodret drift (5) eller knappen til vandret drift (6).

Hvis du vil deaktivere automatisk slukning, skal du holde knappen til vandret drift (6) inde i mindst 3 s (mens måleværktøjet er tændt). Hvis automatisk slukning er deaktiveret, blinker laserlinjerne kort som bekræftelse.

Bemærk: Overskrider driftstemperaturen 45 °C, kan frakoblingsautomatikken ikke mere deaktiveres.

For at aktivere den automatiske frakobling skal du slukke måleværktøjet og tænde det igen.