# Mittaustyökalun tarkkuuden tarkistus

##

Suurin vaikutus on ympäristön lämpötilalla. Varsinkin lattian ja huoneen yläosan väliset lämpötilaerot saattavat johtaa lasersäteen vinoon.

Suosittelemme käyttämään mittalaitetta jalustan kanssa, jotta lattiasta kohoavan lämmön vaikutukset saadaan minimoitua. Aseta mittalaite mieluiten keskelle työaluetta.

Ulkoisten vaikutusten lisäksi myös laitekohtaiset häiriöt (esim. putoaminen tai voimakkaat iskut) voivat aiheuttaa säätöpoikkeamia. Tarkasta sitä varten tasaustarkkuus aina ennen käyttöä.

Tarkista ensin vaakasuoran laserlinjan korkeus- sekä tasaustarkkuus ja sen jälkeen pystysuoran laserlinjan tasaustarkkuus.

Mikäli mittaustyökalu ylittää jossakin testissä suurimman sallitun poikkeaman, korjauta työkalu Bosch-huollossa.

##

Tarkistusta varten tarvitaan tukevalla alustalla oleva 5 metrin pituinen esteetön mittausmatka kahden seinän A ja B välissä.

- Asenna mittalaite seinän A lähelle pidikkeeseen tai jalustaan, tai aseta se tukevalle, tasaiselle alustalle. Kytke mittalaite päälle tasausautomatiikan kanssa ja valitse ristilinjakäyttö.

- Suuntaa laser läheiseen seinään A ja anna mittaustyökalun suorittaa tasaus. Merkitse keskipiste, jossa laserlinjat leikkaavat toisensa seinässä (piste Ⅰ).

- Käännä mittaustyökalua 180° verran, anna laitteen tasaantua ja merkitse laserlinjojen leikkauspiste vastakkaiseen seinään B (piste Ⅱ).

- Sijoita mittaustyökalu kääntämättä seinän lähelle B, kytke se päälle ja anna sen tasaantua.

- Säädä mittaustyökalun korkeus (jalustan tai tarv. tukien avulla) niin, että laserlinjojen leikkauspiste kohtaa tarkalleen aiemmin merkityn pisteen Ⅱ seinässä B.

- Käännä mittaustyökalua 180° verran korkeutta muuttamatta. Kohdista se seinään A niin, että pystysuora laserlinja kulkee aiemmin merkityn pisteen Ⅰ kautta. Anna mittaustyökalun tasaantua ja merkitse laserlinjojen leikkauspiste seinään A (piste Ⅲ).

- Molempien merkittyjen pisteiden Ⅰ ja Ⅲ ero d seinässä A ilmoittaa mittaustyökalun todellisen korkeuspoikkeaman.

2 × 5 m = 10 m pituisella mittausmatkalla suurin sallittu poikkeama on:
10 m × ±0,3 mm/m = ±3 mm. Tämän mukaisesti pisteiden Ⅰ ja Ⅲ keskinäinen ero d saa olla korkeintaan 3 mm.

##

Tarkistusta varten tarvitset n. 5 × 5 m pituisen esteettömän pinnan.

- Asenna mittalaite seinien A ja B puoliväliin pidikkeeseen tai jalustaan, tai aseta se tukevalle, tasaiselle alustalle. Kytke mittalaite päälle tasausautomatiikan kanssa ja valitse vaakasuuntainen käyttö. Anna mittalaitteen tasaantua.

- Merkitse 2,5 m etäisyydelle mittaustyökalusta molempiin seiniin laserlinjan keskikohta (piste Ⅰ seinään A ja piste Ⅱ seinään B).

- Aseta mittaustyökalu 180° käännettynä 5 m etäisyydelle ja anna sen tasaantua.

- Säädä mittaustyökalun korkeus niin (jalustan tai tarvittaessa tukilevyjen avulla), että laserlinjan keskikohta osuu tarkalleen aiemmin merkitsemääsi pisteeseen Ⅱ seinässä B.

- Merkitse seinän A laserlinjan keskikohta pisteeksi Ⅲ (kohtisuorassa pisteen Ⅰ ylä- tai alapuolella).

- Molempien merkittyjen pisteiden Ⅰ ja Ⅲ ero d seinässä A ilmoittaa mittaustyökalun todellisen vaakasuoruuspoikkeaman.

2 × 5 m = 10 m pituisella mittausmatkalla suurin sallittu poikkeama on:
10 m × ±0,3 mm/m = ±3 mm. Tämän mukaisesti pisteiden Ⅰ ja Ⅲ keskinäinen ero d saa olla korkeintaan 3 mm.

##

Tarkistusta varten tarvitset oviaukon (tukevalla alustalla), jonka molemmilla puolilla on vähintään 2,5 m tilaa.

- Aseta mittalaite 2,5 m etäisyydelle oviaukosta tukevalle ja tasaiselle alustalle (ei jalustaan). Kytke mittalaite päälle tasausautomatiikan kanssa. Valitse pystysuuntainen käyttö ja anna mittalaitteen tasaantua.

- Merkitse pystysuoran laserlinjan keskipiste oviaukon lattiaan (piste Ⅰ), 5 m etäisyydelle oviaukon toiselle puolelle (piste Ⅱ) sekä oviaukon yläreunaan (piste Ⅲ).

- Aseta mittalaite oviaukon toiselle puolelle pisteen Ⅱ taustapuolelle. Anna mittalaitteen tasaantua ja suuntaa pystysuora laserlinja niin, että sen keskipiste kulkee tarkalleen pisteiden Ⅰ ja Ⅱ kautta.

- Merkitse laserlinjan keskipiste oviaukon yläreunaan pisteeksi Ⅳ.

- Molempien merkittyjen pisteiden Ⅲ ja Ⅳ ero d ilmoittaa mittaustyökalun todellisen pystysuoruuspoikkeaman.

- Mittaa oviaukon korkeus.

Suurin sallittu poikkeama lasketaan seuraavasti:
oviaukon kaksinkertainen korkeus × 0,3 mm/m
Esimerkki: kun oviaukon korkeus on 2 m, suurin sallittu poikkeama on
2 × 2 m × ±0,3 mm/m = ±1,2 mm. Tämän mukaisesti pisteet Ⅲ ja Ⅳ saavat olla korkeintaan 1,2 mm etäisyydellä toisistaan.