# Puštanje u rad

- Čuvajte merni alat od vlage i direktnog sunčevog zračenja.

- Merni alat nemojte da izlažete ekstremnim temperaturama ili promenama temperature. Npr. nemojte ga predugo ostavljati u automobilu. U slučaju velikih promena temperature, merni alat najpre ostavite da se aklimatizuje i sprovedite pre daljih radova uvek proveru preciznosti videti Provera preciznosti nivelisanja mernog alata.
  Kod ekstremnih temperatura ili kolebanja temperatura može da se ugrozi preciznost mernog alata.

- Izbegavajte nagle udare ili padove mernog alata. Nakon jakih spoljašnjih uticaja na merni alat, pre nastavka rada bi trebalo uvek da uradite proveru preciznosti videti Provera preciznosti nivelisanja mernog alata.

- Isključite merni alat kada ga transportujete. Pri isključivanju se blokira klatni uređaj, koji se inače pri jačim pokretima može oštetiti.

## Uključivanje-isključivanje

Za uključivanje mernog alata pomerite prekidač za uključivanje/isključivanje (2) u poziciju „ On“ (za rad sa blokadom pomeranja) ili u poziciju „ On“ (za rad sa automatskim nivelisanjem). Prikaz statusa (7) će zasvetleti. Merni alat odmah po uključivanju odašilje laserske linije iz izlaznih otvora (1).

- Ne usmeravajte laserski zrak na osobe ili životinje i ne gledajte u laserski zrak čak ni sa daljeg odstojanja.

Za Isključivanje mernog alata pomerite prekidač za uključivanje/isključivanje (2) u poziciju „Off“. Prikaz statusa (7) se isključuje. Kod isključivanja se jedinica za klatno zaključava.

- Uključeni merni alat nikad ne ostavljajte bez nadzora i isključite ga nakon korišćenja. Laserski zrak bi mogao da zaslepi druge osobe.

Ako se prekorači najveća dozvoljena temperatura prilikom rada od 50 °C, alat će se isključiti zbor zaštite laserske diode. Posle hlađenja je merni alat ponovo spreman za rad i može se ponovo uključiti.

## Automatsko isključivanje

Ako otprilike 120 min ne pritisnete nijedan taster na mernom alatu, merni alat se automatski isključuje radi zaštite baterija.

Kako biste ponovo uključili merni alat nakon automatskog isključivanja, možete da pomerite prekidač za uključivanje/isključivanje (2) najpre u položaj „Off“ i da zatim merni alat ponovo uključite, ili da jednom pritisnete taster za vertikalni režim rada (5) ili taster za horizontalni režim rada (6).

Da biste deaktivirali automatsko isključivanje, pritisnite (dok je merni alat uključen), taster za horizontalni režim rada (6) i zadržite ga najmanje 3 sekunde. Kada se automatsko isključivanje deaktivira, laserske linije nakratko zatrepere kao potvrda.

Napomena: Ako radna temperatura prekorači 45 °C, automatsko isključivanje ne može više da se deaktivira.

Da bi automatsko isključivanje aktivirali, isklju‌čite merni alat i ponovo ga uključite.