# Automātiskā paš‌iz‌lī‌dzi‌nā‌ša‌nās

## Darbs ar automātisko paš‌iz‌lī‌dzi‌nā‌ša‌nos

Novietojiet mērinstrumentu uz līmeniska, stingra pamata, nostipriniet to uz turētāja (13) vai uz statīva (23).

Lai strādātu ar automātisko pašizlīdzināšanos, pārbīdiet ieslēdzēju (2) stāvoklī „ On“ (Ieslēgts).

Pašizlīdzināšanās sistēma automātiski kompensē nolieci pašizlīdzināšanās diapazonā ±4°. Pašizlīdzināšanās ir beigusies, kad lāzera līnijas vairs nepārvietojas.

Ja automātiski izlīdzināties nevar, jo, piemēram, mērinstruments ir uzlikts uz virsmas, kuras noliece pārsniedz 4° no horizontālā stāvokļa, lāzera stari ātri mirgo.

Šādā gadījumā novietojiet mērinstrumentu līmeniskā stāvoklī un nogaidiet, līdz beidzas pašizlīdzināšanās process. Līdzko mērinstruments atrodas pašizlīdzināšanās diapazona robežās, kas ir ±4°, lāzera stari deg pastāvīgi.

Ja mērinstruments ir saņēmis triecienu vai ir izmainījies tā stāvoklis, automātiski sāk darboties pašizlīdzināšanās funkcija, kompensējot tā stāvokļa izmaiņas. Tomēr, lai izvairītos no kļū‌dām, pēc mērinstrumenta pašizlīdzi‌nāšanās lāzera staru stāvoklis jāpārbauda, savietojot to projicētos punktus ar kādu zināmu atskaites punktu.

## Svārsta fiksatora lietošana

Lai lietotu svārsta fiksatoru, pabīdiet ieslēdzēju/izslēdzēju (2) pozīcijā „ On”. Svārsta fiksatora indikators (8) deg sarkanā krāsā, un lāzera līnijas lēni mirgo.

Kad lieto svārsta fiksatoru, automātiskā pašizlīdzināšanās ir izslēgta. Mērinstrumentu var brīvi turēt rokā vai uzlikt uz slīpas pamatnes. Lāzera līnijas vairs neizlīdzinās un vairs nav savstarpēji pilnībā perpendikulāras.