# Nivelleerimisautomaatika

## Nivelleerumisautomaatikaga töötamine

Asetage mõõteseade horisontaalsele stabiilsele alusele, kinnitage pöördhoidikule (13) või statiivile (23).

Nivelleerimisautomaatikaga töötamisel lükake sisse-/väljalüliti (2) asendisse " On".

Nivelleerimisautomaatika korrigeerib automaatselt ebatasasused isenivelleerumispiirkonnas ±4°. Nivelleerimine on lõpetatud, kui laseri jooned enam ei liigu.

Kui automaatne nivelleerumine ei ole võimalik, nt kui mõõteseadme tugipind erineb horisontaalpinnast rohkem kui 4°, vilguvad laserikiired kiires taktis.

Sellisel juhul seadke mõõteriist horisontaalseks ja oodake ära automaatne nivelleerimine. Niipea kui mõõteriist on isenivelleerumispiirkonnas ±4°, põlevad laserkiired pidevalt.

Raputuste või asendimuutuste korral töö ajal nivelleeritakse mõõteseade automaatselt uuesti. Pärast nivelleerumist kontrollige laserkiirte asendit võrdluspunktide suhtes, et vältida mõõteseadme nihkumisest tingitud vigu.

## Töötamine pendlifiksaatoriga

Lükake pendlifiksaatoriga töötamiseks sisse-/väljalüliti (2) asendisse " On". Pendlifiksaatori näidik (8) süttib punaselt ja laserijooned vilguvad kestvalt aeglases taktis.

Pendlifiksaatoriga töötamise korral on nivelleerumisautomaatika välja lülitatud. Mõõteseadet võite vabalt käes hoida või kaldu olevale alusele asetada. Laserikiiri enam ei nivelleerita ja nad ei pea enam omavahel tingimata ristuma.